गुरुवार सुबह लगभग साढ़े आठ बजे सीएसपी संचालक रोहित मिश्रा पहाड़ापुर बैंक के बगल स्थित आवास से बाहर निकल कर करनैलगंज में सीएसपी खोलने के लिए निकला था। इसी बीच अपाचे सवार तीन बदमाशों ने रोहित को गोली मार कर कैश लूट लिया। गोली पैर व सिर में लगी। घायल सीएसपी संचालक को अस्पताल में भर्ती करवाया गया है। लोगों में पुलिस के खिलाफ जबरदस्त आक्रोश है।मौके पर एसडीएम वीके प्रसाद सहित कई थानों की पुलिस व सीओ सहित एडिशनल एसपी पहुँच चुके है। बताया यह भी जाता है कि इसके पूर्व भी बदमाशों द्वारा कटरा बाजार थाने के सामने और कटरा करनैलगंज रोड पर 2 माह के भीतर करीब आधा दर्जन से अधिक लूट की घटनाएं अंजाम दी गईं। जिसमें पुलिस के कोई कार्रवाई न करने से लुटेरों के हौसले बुलंद हैं।